सूत्रों की माने तो करण जौहर ‘राम लखन’ का रीमेक करने वाले हैं, जिसके निर्देशन की जिम्मेदारी रोहित शेट्टी निभाने वाले हैं. सूत्र तो यह भी दावा कर रहे हैं कि करण जौहर ने ‘राम लखन’ की रीमेक फिल्म में वरूण धवन और सिद्धार्थ मल्होत्रा के नाम पर सहमति बना चुके हैं. मगर शाहिद कपूर अपनी तरफ से प्रयास कर रहे हैं कि ‘राम लखन’ से वह जुड़ जाएं. इसीलिए वह करण और रोहित से बार बार मुलाकात कर रहे हैं. अब शाहिद कपूर की मुलाकातों का सच तो समय ही बताएगा. पर बौलीवुड के ट्रेड पंडितों की निगाह इस बात पर है कि शाहिद कपूर का जुगाड़ फिट बैठता है या नहीं…